open-index/open-wikipedia-markdown huggingface dataset:
Kybernetiikka

**Kybernetiikka** on erilaisten järjestelmien säätö- ja viestintätapahtumia tutkiva tiede. Termi kybernetiikka juontuu muinaiskreikan sanasta "ohjata".

## Kuvaus

Kybernetiikan peruselementit ovat:
# stimulaatio ulkomaailmasta, joka vaikuttaa
# sensoriin. Sen muokkaama syötetieto vaikuttaa
# päätöksentekoelimeen (systeemitieto), jonka muokkaama ulostulotieto vaikuttaa
# vaikutuselimeen, efektoriin ja efektorin vaikutus muokkaa (stimuloi) ulkomaailmaa sekä
# palautesilmukka (feedback) vaikutuksesta input-tietoon. Palautesilmukka mahdollistaa tavoitteellisen (asetusarvo) toiminnan, eli säädön.

Kybernetiikka tutkii yleisesti itseohjautuvia automaattisesti säätyviä systeemejä. Nämä systeemit voivat edustaa hyvin monenlaisia eri aloja. Kybernetiikkaa on sovellettu niin biologisiin järjestelmiin kuin yhteiskunnan ilmiöiden ja toiminteiden mallintamiseen. Jotta saataisiin oikeaa 'hallintatietoa' kompleksisten järjestelmien tehokkaaseen valvontaan, sekä niiden itseohjausmekanismien parhaaseen optimointiin, on saatava niistä maksimaalista (tai väh. riittävää) toiminnallista informaatiota. Tämä voi tarkoittaa joko (kuten enimmäkseen on rajoituttu tekemään) sen seurantaa, että jokin "järjestelmä" automaattisesti reagoi ns. palautetietoon, pitäen näin itsensä edelleen toimintakuntoisena ja -kykyisenä tai (mikä ehkä olisi suotavaa) tätä käsitettä (kyberneettistä metodia) alettaisiin enemmän soveltaa myös luonnon ilmiöiden kuvailuun.

Tämä ajatus lienee ollut myös jo Norbert Wienerin eräänä motiivina hänen teoksessaan "Ihmisestä, koneista, kielestä". Luonnon toiminnoissa esiintyvistä itsesäätelymekanismeista on viime vuosina jo ilmestynyt merkittävää kirjallisuuttakin. Esimerkkeinä mm. James Lovelock: "Gaian kosto" , joka käsittelee maapallon ilmaston itsesäätelyn ja niin myös ihmiskunnan tulevaisuuden ongelmia, sekä John Gribbin: "Syvä yksinkertaisuus", jossa jopa osoitetaan, että myös galaktisella ja siis laajalla kosmisella tasolla, vallitsee materian itseään säätävien elementtien: entropian ja gravitaation, keskinäinen kybernetiikka. 
Vaikka ko. teokset eivät juuri käytä kybernetiikan käsitettä, on sen 'läsnäolo' silti aivan ilmeistä.

Biologiset oliot rakentuvat oleellisesti elintoiminnoiltaan kyberneettisesti kuvailtavien säätelytoimintojen ja "ohjailun" varaan. Laajasti ottaen myös maapallon ilmasto ylläpitää toimintaansa ja tasapainoaan (esim. lämpötila, veden kiertokulku jne.) auringosta saamansa lämmön stimuloimilla itseään säätävillä kyberneettisillä toimintatavoilla. 

## Katso myös
*Homunculus
*Säätötekniikka

## Lähteet

## Kirjallisuutta
*  
* Norbert Wiener: "Cybernetics: or Control and Communication in the Animal and the Machine" The MIT Press, 10. painos, USA 2000 (alkuteos 1948)
* Ludwig von Bertalanffy: "General System Theory – Foundations, Development, Applications"  George Braziller, USA 1969

## Aiheesta muualla
Hyvinkään Liikenne

**Hyvinkään Liikenne Oy** on Hyvinkäällä toimiva linja- sekä tilausajoliikennettä harjoittava bussiyritys, jonka ydinosaamista ovat ympäristöystävälliset, tehokkaat ja asiakaslähtöiset henkilöliikennepalvelut. Yhtiön perusti Tauno Mäkelä vuonna 1954 aloittaen säännöllisen paikallisliikenteen Hyvinkäällä ja se on edelleen saman suvun omistuksessa toimiva perheyritys. Yhtiö työllistää n. 35 vakituista työntekijää, sillä on n. 20 linja-autoa ja se liikennöi Hyvinkäällä noin 300 vuoroa arkipäivisin seitsemällä paikallisliikenteen linjalla. Lisäksi yritys liikennöi Hyvinkään alueella seitsemällä palveluliikennelinjalla ja kolmella seutuliikennelinjalla sekä tilausajoja laadukkaalla 9-60-paikkaisella tilausajokalustolla koko maassa asiakkaiden tarpeiden mukaan.

Hyvinkään paikallisliikenteen reaaliaikaiset reitti-, pysäkki- ja aikataulutiedot löytyvät Google Maps -reittioppaasta sekä Bussit kartalla -palvelusta verkko-osoitteessa. Tietoa Hyvinkään paikallisliikenteen lipuista ja hinnoista löytyy verkko-osoitteesta.

Hyvinkään paikallisliikenteessä liikennöidään rautatieasemalta seuraavin linjoin:

* 1 Rautatieasema – sairaala / Vehkoja – Hyvinkäänkylä
* 2 ja 2A Rautatieasema – Sahanmäki / Mustamännistö – Maauimala
* 2B Rautatieasema – Sahanmäen teollisuusalue
* 3 Rautatieasema – Talvisilta – Veikkari
* 4 Rautatieasema – Hakala
* 5 Rautatieasema – Tapainlinna – Martti
* 6 Rautatieasema – Sveitsi – Paavola
* 7 Rautatieasema – Hakakallio – Metsäkalteva
* 10 Hyvinkää – Noppo / Helletorppa – Kytäjä (liikennöi Hyvinkään keskusta-alueen ulkopuolella)
* 11 Hyvinkää – Ahdenkallio – Ridasjärvi (liikennöi Hyvinkään keskusta-alueen ulkopuolella)
* 12 Hyvinkää – Palopuro – Jokela – Kaukas (liikennöi Hyvinkään keskusta-alueen ulkopuolella)

Hyvinkään Liikenne Oy:n Tilausajolaskurilla bussikuljetuksen tilaaminen on nopeaa, vaivatonta ja edullista. Syöttämällä Tilausajolaskuriin reitin tiedot päivämäärineen, aikataulun, ryhmän koon sekä halutun bussin varustelutason, laskuri laskee tilausajolle hinnan heti. Asiakas voi hyväksyä tarjouksen muutamalla klikkauksella ja tehdä bussitilauksen kätevästi vain parissa minuutissa. Tilausajolaskuri laskee kuljetustarjouksia verkossa vuorokauden ympäri.

Hyvinkään Liikenne Oy on järjestänyt yhden päivän bussimatkoja, Opastettuja kotimaan Päiväretkiä*,* jo vuodesta 1995 kotimaan kiinnostavimpiin retkikohteisiin. Kesäkautena päiväretkilähtöjä on Helsingistä, Hyvinkäältä ja Riihimäeltä lähes päivittäin.

Hyvinkään Liikenteen tytäryritys matkatoimisto Uudenmaan Seuramatkat Oy perustettiin vuonna 1968. Ensimmäisiä bussimatkoja ulkomaille Hyvinkään Liikenne järjesti jo 1950-luvulla. Uudenmaan Seuramatkat tuottaa useamman päivän matkapaketteja niin koti- kuin ulkomailla kiertomatkoista kylpylälomiin.

Hyvinkään Liikenteen toimitusjohtajana toimii Wille Mäkelä, joka voitti Suomen joukkueessa curlingin hopeamitalin 2006 Torinon talviolympiakisoissa.
## Lähteet

## Aiheesta muualla
*Hyvinkään Liikenne
Messier 19

**Messier 19**  on pallomainen joukko (*NGC 6273*) Käärmeenkantajan tähdistössä. Charles Messier löysi sen kesällä 1764. Etäisyyttä Maasta sillä on noin 28&nbsp;000 valovuotta. Kohde loittonee meistä 146 km/s:n nopeudella. Ulkonäöltään kohde on melko keskittynyt (luokkaa VIII), ja sen löytää kulkemalla taivaalla 8 astetta Antareksesta itään.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Esrange

**Esrange** (***E'''uropean '''S'''pace and Sounding Rocket '''Range***) on Ruotsin Lapissa sijaitseva avaruuskeskus, jossa on muiden muassa alikiertoradan rakettien laukaisukeskus. Esrange on myös merkittävä satelliittien maa-asema. 

Se sijaitsee 45 kilometriä Kiirunan kunnan keskustaajamasta Kiirunasta itään.Esrangessa työskentelee noin sata henkeä.   

Esrange on Norjan Andøyan ohella toinen Pohjoismaissa sijaitsevista laukaisukeskuksista. Esrangen laukaisutoiminta on nykyään lähinnä revontulten mittausta, luotainrakettien laukaisuja ja säähavaintopallojen lähetystä.

Kiirunan Esrangen laukaisualueelta suurimmat luotausraketit nousevat korkeimmillaan yli 700 kilometriin. 

## Historia

Ruotsi laukaisi 1950-luvun lopussa raketteja sotilaallisesta Naustan keskuksesta ja 1960-luvun alussa Kronogårdin rakettilaukaisukeskuksesta, jossa raketit olivat pääosin NASA:n Nike-Cajun-luotainraketteja. 

Euroopan avaruusjärjestön (ESA) edeltäjä ESRO aloitti Esrangen rakentamisen vuonna 1964. Ensimmäinen raketti laukaistiin vuonna 1966. 

Vuonna 1972 keskus siirtyi Ruotsin valtion omistaman yhtiön Swedish Space Corporationin omistukseen. 

Esrange on myös merkittävä satelliittien maa-asema, jonka antennit vastaanottavat tietoa muun muassa useista kaukokartoitus- ja tietoliikennesatelliiteista. Satelliittitoiminta aloitettiin vuonna 1978 ja nykyään se työllistää lähes sata henkilöä. Euroopan avaruusjärjestö ESA perusti avaruuskeskuksen yhteyteen (Salmijärvi) oman maa-asemansa vastaanottamaan tietoa ERS-kaukokartoitussatelliiteista. Myöhemmin laitteistoja on käytetty myös maapalloa tutkivan Envisat-satelliitin mittaustulosten vastaanottamiseen. Vuodesta 1999 lähtien Esrange on kuulunut myös maailmanlaajuiseen satelliittien maa-asemien PrioraNet-verkostoon. 

Vuonna 2011 ESRANGEn toimintaan kuuluivat muun muassa
* Seitsemän kansainvälistä luotainrakettikampanjaa: helmikuussa opiskelijoiden laitteita laukaisivat REXUS 9 ja 10. REXUS-rakettiohjelman rahoittaa Ruotsin avaruushallinto ja Saksan avaruushallinto DLR. Kesällä laukaistiin Tukholman yliopiston PHOCUS-laite luotainraketilla. Vuoden mittaan laukaistiin neljä mikrogravitaatiorakettikampanjaa: TEXUS 49 huhtikuussa, MAPHEUS-3 toukokuussa,  MASER 12 (ESAn rahoittama) ja TEXUS 48 (ESA ja DLR) marraskuussa. 
* Viisi kansainvälistä pallokampanjaa, joissa laukaistiin 19 suurta palloa.

## Lähteet

## Aiheesta muualla

* 
*http://www.avaruus.fi/uutiset/kantoraketit-ja-satelliitit/talta-nayttaa-lento-avaruuteen-ruotsin-kiirunasta.html
METOP

**MetOp** (tai **METOP**) on Euroopan ensimmäinen naparadan operatiivinen sääsatelliitti. Se on Euroopan sääsatelliittijärjestön, EUMETSATin satelliitti. Yhdysvaltain, likimain vastaava organisaatio, NOAA on toimittanut siihen joitakin mittalaitteita. METOPS-satelliitit toteuttavat sään ennustamisessa tarvittavan datan kokoamisesta. Suomessa MetOp-satelliittien dataa vastaanottaa Ilmatieteen laitos.

MetOp koostuu kolmesta satelliitista, jotka laukaistaan peräkkäin 14 vuoden aikana alkaen 19. lokakuuta 2006, jolloin laukaistiin MetOp-2. Se sai nimen MetOp-A laukaisun jälkeen. METOP-satelliitit muodostavat avaruudesta havaintoja tekevän osan *EUMETSAT's Polar System* eli EPS-järjestelmästä. Toinen METOP laukaistiin 17. syyskuuta 2012  ja kolmas laukaistaan vuonna 2017. 

## Valmistus
Satelliitit rakensi EADS Astriumin tehtaat Ranskassa, Saksassa ja Englannissa. Astrium SAS Ranskassa johti satelliitin suunnittelua ja valmistusta. Astrium GmbH Saksassa johti hyötykuormamoduulin (Payload Module) kehitystyötä ja asensi tiedelaitteet siihen. Se suunnitteli ja rakensi ASCAT ja GRAS-instrumentit. ASTRIUM Ltd, Englannissa, johti huoltomoduulin (Service Module Mechanical Subsystems) suunnittelua ja valmistusta. 

Tamperelainen Patria valmisti satelliittien GOME-instrumentin elektroniikkayksikön. Espoolainen Space Systems Finland (SSF) teki satelliittisarjan telemetrian ja telekomentojen käsittelyohjelmistot, jotka ovat keskeinen osa satelliitin toiminnan ohjausta. SSF toteutti otsonidatan myös analysoinnin ohjelmistoja EUMETSATin (ja Ilmatieteen laitoksen) EUMETSATin nk. otsoni-SAF-keskukselle, joka sijaitsee Tähtelässä Sodankylässä.

## Teknisiä tietoja

* pituus 6,3 m
* poikkileikkauksen koko 2,5 m x 2,5 m 
* leveys aurinkopanelit avattuna 17,6 m
* massa 4&nbsp;085 kg, josta instrumentteja 920 kg ja ajoainetta 316 kg
* sähköteho 1&nbsp;810 W, josta instrumentit kuluttavat 885 W

## Instrumentit

MeTOPin instrumentit eli mittaavat laitteet (sekä englanninkieliset lyhenteiden alkuperäisnimet):
* A/DCS  - Advanced Data Collection System
* AMSU-A1 ja  AMSU-A2   - Advanced Microwave Sounding Units
* ASCAT  - Advanced Scatterometer 
* AVHRR - Advanced Very High Resolution Radiometer  
* GOME-2, italialainen otsoni-instrumentti   
* GRAS  - Global Navigation Satellite System Receiver for Atmospheric Sounding
* HIRS  - High-resolution Infrared Radiation Sounder 
* IASI  - Infrared Atmospheric Sounding Interferometer 
* MHS   - Microwave Humidity Sounder
* SARP-3 - Search And Rescue Processor
* SARR  - Search And Rescue Repeater
* SEM   - Space Environment Monitor

## Seuraaja
EUMETSAT, ESA ja Euroopan komissio valmistelevat METOP Second Generation-sääsatelliitteja, joita kutsutaan myös Post-EPS-satelliitiksi (EPS=EUMETSAT Polar System). Euroopan komissio rahoittaa 7. puiteohjelman kautta siihen yhden instrumentin, Sentinel-5:n, jota puolestaan valmistelee ESAn Sentinel 5 Precursor-missio.

## Lähteet

## Aiheesta muualla

* ESAn METOP-sivusto
* ESAn METOP-A laukaisutiedotus
* Suomenkielinen MetOp laukaisutiedotus
GOCE

**GOCE** oli ESA:n kaukokartoitussatelliitti, jolla mitataan maan painovoimaa ja valtamerien merivirtauksia. Nimi on akronyymi sanoista *Gravity Field and Steady-State Ocean Circulation Explorer*. 

## Satelliitti ja sen mittalaite

Satelliitin massa on 1&nbsp;200 kg. Satelliitin kiertorata on vain 250 km korkea aurinkosynkroninen kiertorata. Satelliitin suunnitellaan toimivan vain 6–12 kuukautta noin 250 km:n korkeudella − rata ylläpidetään rakettimoottorin avulla ja sen ajoainevaranto on rajallinen. GOCE tuottaa runkoonsa kiinnitetyillä aurinkokennoilla 1&nbsp;500 W sähkötehoa. Aurinkosähkö antaa sähkötehon englantilaisvalmisteiselle ionimoottorille, joka käyttää ajoaineena ksenonia (40 kg kaikkiaan) ja toimii radankorjausmoottorina.

Satelliitissa on kolme instrumenttia, joista tärkein on *Electrostatic Gravity Gradiometer* (EGG). Tämä instrumentti mittaa painovoimagradienttia satelliitin paikalla avaruudessa. Mittauksista voidaan monimutkaisen inversiomenetelmän avulla rekonstruoida Maan painovoimakenttä. Tämän kentän eräs tasa-arvopinta taas on geoidi, joka pitäisi olla sama kuin keskimerenpinta, mutta muun muassa merivirtausten vuoksi näin ei ole. Pintojen välinen poikkeama on metrin luokkaa oleva. Meritopografia mahdollistaa merivirtausten mallittamisen.

## Suomi ja GOCE
Suomessa Geodeettinen laitos on mukana GOCE-satelliittiin liittyvässä tutkimuksessa. Espoolainen Space Systems Finland -yhtiö toteutti satelliitin asennonsäädön tietokoneohjelmiston.

## Toiminta

Satelliitti laukaistiin 17. maaliskuuta 2009 Plesetskin kosmodromilta Venäjältä Rockot-kantoraketilla.

Vuoden 2010 elokuun lopussa ESA ilmoitti, ettei GOCE ole toiminut kuukauteen tietokoneen laitevian takia. Tietokoneessa oli ollut toimintahäiriö jo aiemmin. Syyskuun alussa 2010 tietokoneen päätietokoneella ja varatietokoneella olleet viat kierrettiin niiden ohjelmistoja muuttamalla.

Marraskuussa 2010 päätettiin jatkaa satelliitin toimintaa 18 kuukaudella vuoden 2012 loppuun asti tarkoituksena tarkentaa jo kerättyä tietoa.

2012 marraskuussa satelliitin rataa laskettiin 255&nbsp;km:sta  235&nbsp;km:iin tarkemman datan saamiseksi. Ajoainetta oli tällöin jäljellä 50 viikon ajaksi.
Rataa laskettiin edelleen 229&nbsp;km:iin toukokuussa 2013. Ajoaineena käytetyn ksenonin loppumisen jälkeen aluksen laskettiin saapuvan yläilmakehään 2–3 viikon kuluessa. 18. lokakuuta 2013 ESA ilmoitti ajoaineen paineen vähentyneen alle toimintarajan. Virallisesti satelliitin toiminnan ilmoitettiin loppuneen 21. lokakuuta, kun sen ionimoottori lopetti toimintansa.

GOCE-satelliitti tuhoutui maanantain vastaisen yönä kello 2.16 Suomen aikaa saavuttaessaan ilmakehän tiheämmät osat. ESA:n mukaan satelliitti putosi mereen Etelä-Atlantilla 400 kilometriä Falklandin saarista etelään lähellä Tulimaan kärkeä.

## Katso myös
* GRACE, NASAn gravitaatiomissio

## Lähteet

## Aiheesta muualla

* 
* 
* 
* 
*
Hajasäteily

**Hajasäteily** on elektronisten laitteiden tahatonta sähkömagneettista säteilyä ympäristöönsä. Periaatteessa kaikki elektroniset laitteet, joissa kulkee vaihtovirta, säteilevät jonkin verran, siis esimerkiksi kaikki vastaanottimet, tietokoneet tai tietokonenäytöt. Hajasäteily sisältää usein laitteen käsittelemää informaatiota.

Myös lähettimet voivat hajasäteillä. Tällöin ne lähettävät smg-säteilyä hyötykaistan ulkopuolella. Yleensä hajasäteilyteho on erittäin pieni lähettimien varsinaisiin lähetystehoihin verrattuna.

Hajasäteilystä tuli kuuluisa 1980-luvulla, kun esitettiin, että tietokonenäyttöjä on mahdollista "salakatsella" jopa satojen metrien päästä lähes kotitekoisin laittein näyttöjen hajasäteilyyn perustuen. Hajasäteilyn estäminen on siis myös tietoturvakysymys.

Huonosti rakennettu tai epäkunnossa oleva elektroninen laite voi hajasäteillä niin paljon, että se häiritsee useiden metrien päässä muita elektronisia laitteita. 

Hajasäteilyä käytetään hyväksi hajasäteilytiedustelussa. 

Nato-mailla on Tempest-niminen standardi hajasäteilyn mittaamiseksi ja pitämiseksi aisoissa.

Hajasäteily voi tarkoittaa myös esimerkiksi auringon säteilyä, joka ei tule suoraan auringosta, vaan heijastuu jostakin pinnasta epäsuorasti kohteelle.
Pierre Montet

**Pierre Montet** (27. heinäkuuta 1885 Villefranche-sur-Saône, Ranska – 19. kesäkuuta 1966 Pariisi, Ranska) oli ranskalainen arkeologi ja egyptologi.

Montet toimi professorina Strasbourgin yliopistossa vuosina 1919–1948 ja Pariisin yliopistossa vuosina 1948–1956. Montet johti vuosina 1921–1924 Bybloksessa (nyk. Jubayl Libanonissa) ensimmäistä merkittävää kaivaustansa. Kaivauksilta hän löysi yhden vanhimmista tunnetuista kirjoituksista. Tutkimustensa tulokset hän julkaisi kirjassaan 'Byblos et l’Égypte*.

Montet suoritti vuosina 1929–1951 kaivauksia [[Tanis|Taniksessa]] [[Niilin suisto]]ssa. Hän löysi merkittäviä hautoja vuosina 1939, 1940 ja 1946. Tanisin [[nekropolis]]ta on löytynyt faaraoiden ja korkeiden virkamiesten hautoja [[Egyptin 21. dynastia|21.]] ja [[Egyptin 22. dynastia|22. dynastioiden]] ajoilta. Kultaisesta hautanaamiosta ja hopeisesta [[sarkofagi]]sta sekä muista arvokkaista metallitöistä on havaittu [[syyria]]laisia vaikutteita.

Montet kuoli Pariisissa kesäkuussa 1966 80-vuotiaana.

== Teoksia ==
**Byblos et l’ Egypte* (1928)
**La Necropole Royale de Tanis* (1958)
**Everyday Life in the Days of Ramesses the Great* (1958)
**Eternal Egypt'' (1964)

## Lähteet
Adventures in the Magic Kingdom

**Adventures in the Magic Kingdom** on Capcomin kehittämä ja julkaisema toimintapeli, joka julkaistiin Nintendo Entertainment Systemille vuonna 1990. Peli kuuluu moniin Capcomin luomiin Disney-aiheisiin peleihin, joihin Nintendo Entertainment Systemillä lukeutuivat muun muassa *[[Chip ’n Dale: Rescue Rangers (videopeli)|Chip ’n Dale: Rescue Rangers]]* (Tikun ja Takun pelastuspartio) ja *[[DuckTales (videopeli)|DuckTales]]* (Ankronikka). Pelissä ohjataan poikaa, jonka tehtävänä on löytää huvipuiston lumotun linnan kuusi avainta, jotta puisto voidaan avata. Apureina pelissä toimivat muun muassa Aku Ankka, Hessu Hopo ja Mikki Hiiri.

Pelissä on tuttuja tasohyppelyelementtejä (Kummitustalo ja Merirosvokentät), mutta myös ajopelin aineksia, kevyttä reaktiotestiä (Space Mountain ja Suuri Ukkosvuori) sekä Disney Trivia -tietokilpailu, jossa pelaajan on vastattava puistossa piilevien lasten kysymyksiin.

## Aiheesta muualla
*
Hyvinkään kirkko

**Hyvinkään kirkko** on professori Aarno Ruusuvuoren suunnittelema, vuonna 1961 valmistunut moderni kirkko. Kirkko on Hyvinkään seurakunnan pääkirkko ja yksi Hyvinkään tunnetuimmista nähtävyyksiä. Se sijaitsee keskeisellä paikalla kaupungin pääkadun Hämeenkadun varrella. Kirkko näkyy kauas, ja se on helppo tunnistaa pyramidimaisesta muodostaan. Pyhän Kolminaisuuden kunniaksi suuri osa rakennuksen muodoista on kolmioita.

Kirkkosalin valaistus on toteutettu siten, että päähuomio keskittyy alttarille. Alttaritauluna on ikkuna, josta avautuu näkymä kirkkopuistoon. Alttarilla on matala risti. Salissa on istumapaikat 630 ihmiselle, jonka lisäksi urkuparvelle ja yläsaliin mahtuu yhteensä 250 henkeä. Urut on rakentanut vuonna 1977 Urkurakentamo Hans Heinrich. Ne ovat 35-äänikertaiset.

Hyvinkään kirkon sakraalihopeat on valmistanut akateemikko, hopeaseppä Bertel Gardberg.

Museovirasto on määritellyt Hyvinkään kirkon ja siihen liittyvän seurakuntakeskuksen valtakunnallisesti merkittäväksi rakennetuksi kulttuuriympäristöksi.

Hyvinkään evankelis-luterilaisen seurakunnan muut kirkot ovat Hyvinkään vanha kirkko ja Kytäjän kirkko.

## Galleria

Tiedosto:Hyvinkää church interior in 1987.jpg|Sisäkuva kirkosta
Tiedosto:God's tent.jpg|Kirkko pohjoisesta nähtynä


## Lähteet

## Aiheesta muualla

*
*Hyvinkään seurakunnan www-sivut
Elektroninen harhautus

**Elektroninen harhautus** on elektronisen sodankäynnin osa-alueen, elektronisen suojautumisen osa-alue.

Elektronisella harhauttamisella pyritään antamaan väärä kuva omasta toiminnasta. Keinoja ovat harhauttava viestintä, muu harhauttava elektroninen toiminta, harhauttava valelaite tai harhauttava signaali. Esimerkki elektronisesta harhautuksesta on oman viestinnän kätkeminen voimakkaiden yleisradioasemien taajuuksiin, jotka toimivat harhauttavana signaalina.

Tutkia voidaan harhauttaa esimerkiksi havaitsemaan enemmän maaleja kuin niitä todellisuudessa on. Alukset ja lentokoneet voivat harhauttaa tutkaohjattua ohjusta perässä vedettävällä aktiivisella valelaitteella, johon ohjuksen on tarkoitus hakeutua. Myös tutka voi harhauttaa vastatoimia siihen suunnitelluilla elektronisen sodankäynnin ominaisuuksilla. Tutkaan hakeutuva ohjus voidaan pyrkiä harhauttamaan tutkan läheisyyteen sijoitetulla laitteella, joka toistaa tutkan lähettämää signaalia. Tällöin tutkan todellinen sijainti muuttuu moniselitteiseksi ja ohjuksen osumatodennäköisyys pienenee.

## Katso myös
* elektroninen häirintä
* harhauttaminen
Filmation

**Filmation** oli piirrettyjä valmistava yhtiö, joka perustettiin 1960-luvulla Yhdysvalloissa. Yhtiö muistetaan ankarasta arkistokuvien käytöstä. Tämä tarkoitti sitä, että oleellisimmat animaatiot tehtiin jo ennen kuin yhtään käsikirjoitusta oli saatu aikaiseksi, jotta jaksot pystyttiin kasaamaan helposti ja uutta animaatiota tarvitsi luoda vähän, jos ollenkaan. Näin säästettiin kuluissa. Tämä sai useat piirretyt näyttämään erittäin halvoilta.

Filmation joutui myös rajoittamaan jaksojen sisältöä, ei vain rajoitetun animoinnin, vaan myös pääasiallisen kohdeyleisön, lasten, takia. Tämä näkyi varsin selvästi Batman-sarjakuvaan pohjaavassa piirrossarjassa, jossa vakavammat ja synkemmät aiheet oli eliminoitu tehokkaasti tarpeettomalla täytekomiikalla. Monet yhtiön piirretyistä sisälsivät niin sanotun opetusosion itse jakson päätteeksi.

60-luvulla Filmation oli yksi Hanna-Barberan (nykyään *[[Cartoon Network Studios]]*) harvoista kilpailijoista ja sen menestyneimpiin sarjoihin lukeutuivat *Archie*-sarjakuvien pohjalta tehty piirrossarja sekä Star Trek'iin pohjautuva animaatiosarja jossa ääninäyttelijöinä toimivat sarjan alkuperäiset näyttelijät. Archie-piirretyn suosio johti Hanna-Barberan päätökseen luoda kuuluisa *[[Scooby Doo]]* -piirretty. Vaikka Filmation tuotti Batman-animaatiosarjan, itse näyttelijöillä toteutetun TV-sarjan animoidun intron tuotti yhtiön kilpailija Hanna-Barbera. Tämän lisäksi Robinilla ja Shaggy'llä oli sama ääninäyttelijä, Casey Kasem.

1980-luku oli Filmationin kulta-aikaa, kun yhtiö alkoi vuonna 1983 tuottamaan Mattelin *[[Masters of the Universe]]* -lelusarjaan pohjaavaa piirrossarjaa He-Man. Kyseinen sarja olikin Filmationin tuottavin ja suosituin, ja sarjalla onkin yhä vankka fanipohja. Sarjan lopun jälkeen luotu sisarsarja *[[She-Ra: Mahdin prinsessa]]* ei menestynyt, vaikka sen animointi oli laadultaan parempaa. He-Man-piirretyn välillä järjetön säästökuuri johti siihen, että sarjan tuottaja Lou Scheimer päätyi ääninäyttelemään suurinta osaa sarjan sivuhahmoista.

Yhtiön viimeinen piirretty oli tieteis-länkkärisarja BraveStarr. Filmation suljettiin silloisen omistajan, kosmetiikkayhtiö, L'Oréalin päätöksestä vuonna 1989.

## Tuotantoa
Filmationin tuotantoa 1960-luvulta 1980-luvulle, suluissa sarjan aloitusvuosi Yhdysvalloissa:
Filologia

**Filologia** on oppiaine, joka tutkii kielen, tekstien ja kulttuurien välistä yhteyttä. Perinteisesti filologialla on käsitetty lähinnä vanhojen tekstien (esimerkiksi keskiaikaiset saagat) tutkimusta, mutta filologit tutkivat myös moderneja tekstejä.

Suomessa filologiaa voi opiskella Helsingin, Jyväskylän, Oulun, Tampereen ja Turun yliopistoissa.

## Katso myös
* Klassillinen filologia
* Romaaninen filologia

## Lähteet

## Aiheesta muualla

* Tekstuaalitieteiden sanasto (Suomalaisen Kirjallisuuden Seura).
Kaapeli

**Kaapeli** voi tarkoittaa ainakin seuraavia asioita:
* sähköjohto
* koaksiaalikaapeli
* valokaapeli eli kuitukaapeli
* parikaapeli
* kaapelinmitta *(merenkulku)*
* kaapelitelevisio tai kaapeliverkko
* useasta ohuemmasta köydestä kierretty paksu köysi, touvi.
* Kiinteistö Oy Kaapelitalo eli Kaapeli
Valokuvamuisti

**Valokuvamuistilla** tarkoitetaan kykyä muistaa hyvin tarkasti nähty asia. Monilla ihmisillä on väitetty olevan valokuvamuisti, mutta tähän mennessä juuri yhtään luotettavaa koetta aiheesta ei ole tehty. Väitetään, että sitä esiintyy erityisesti eritasoisilla autismin kirjoon kuuluvilla, kuten Asperger-syndroomaisilla.

Valokuvamuisti voidaan sotkea eideettiseen muistiin, mutta ne ovat eri asioita.

## Lähteet
Radiohiljaisuus

**Radiohiljaisuus**, nykyisin **emissiokontrolli**, **emissioiden hallinta**, on elektronisen sodankäynnin termi ja tarkoittaa radioiden täydellistä käyttökieltoa. Näin estetään vastustajaa saamasta tietoja radioliikenteestä. Perinteisesti sitä on käytetty esimerkiksi ennen hyökkäystä, jolloin uusista hyökkäysvaiheessa käyttöön otettavista taajuuksista saadaan suojaa mahdollisimman pitkään.

Nykyään käsite radiohiljaisuus on vanhanaikainen, koska viestiverkot ovat kehittyneet laajemmiksi ja elektroninen tiedustelu, muun muassa suuntiminen, on kehittynyt elektroniikan yleisen kehityksen myötä. Tämän vuoksi radiohiljaisuus määritellään elektromagneettisina päästöinä ja puhutaan emissioiden hallinnasta. 

Joukkoja suojataan emissiokontrollitasoilla (emission control, EMCON) elektroniselta tiedustelulta ja sen avulla tehtävältä aseelliselta tai elektroniselta häirinnältä vaikutukselta. Oleellista on se, miten helposti joukko voi paljastua lähetteiden perusteella. 

EMCON tarkoittaa radiomagneettista säteilyä lähettävien laitteiden, radio, toisiotutkavastain sekä radiokorkeusmittari, lähetyskieltoa. Radiohiljaisuus on rikottava, jos lentoturvallisuus edellyttää sitä. Lähes täydellinen hiljaisuus on EMCON A, kun taas EMCON D:ssä radio- ja dataliikennöinti radioteitse on sallittu tehtävän edellyttäessä.

## Lähteet

## Aiheesta muualla
* Pekka Passinen: Menetelmiä joukon elektronisen aktiivisuuden arvioimiseksi - informaatioteoreettinen näkökulma, Maanpuolustuskorkeakoulu 2011
Adaptiivinen älyantenni

**Adaptiivinen älyantenni** on antenni, jonka ominaisuuksia voidaan muuttaa ulkoisella ohjauksella. Adaptiiviset älyantennit ovat useimmiten antenniryhmiä.

Yksinkertainen adaptiivinen älyantenni on kahden antennin ryhmä, jossa toisen antennin syöttöjohdossa yhteiseen antenniliitäntään on säädettävä viivelinja. Tällaisen antenniryhmän keskeisin ominaisuus on se, että toisen antennin viivettä säätämällä saadaan mielivaltaisesta suunnasta tuleva häiriö- tai häirintälähetys nollattua. Tällöin yhteiseen antenniliitäntään tulevien radioaaltojen keskinäinen vaihe-ero on 180 astetta eli ne kumoavat toisensa.

Tällaiset antenniryhmät ovat tärkeitä elektronisessa sodankäynnissä. Niillä voidaan pienentää merkittävästi häirinnän vaikutusta.

Tutka-alueen adaptiivisissa antenneissa saattaa olla satoja, jopa tuhansia antenneja, joita ohjataan yksilöllisesti tai ryhmissä. Näin saadaan aikaiseksi muun muassa:
* nollakohtia häiriölähettimien suuntaan
* elektroninen 3D-keilaus antennia liikuttamatta
* etsintä-, maalinseuranta- ja maalinvalaisututkien yhdistäminen yhteen tutkaan
* kyky seurata ja valaista useaa maalia yhdellä antennilla.
Tällainen suuri adaptiivinen antenni vaatii hyvin suuren laskentakapasiteetin ja sen takia tehokkaita tietokoneita ohjaukseensa.
Selibaatti

**Selibaatti** (latinan sanasta *caelebs*, 'naimaton') tarkoittaa sitoutumista naimattomuuteen tai pidättymistä sukupuolielämästä.

## Syyt
Selibaatti voi olla yksilön oma valinta tai jostain syystä pakotettu, mutta se voi myös olla ympäröivän yhteisön sanelema.

Sukupuolivietiltään heikko ihminen saattaa valita elämän selibaatissa. Ikääntyneen ihmisen selibaatti voi johtua sukupuolivietin tai sukupuolisen kyvyn heikentymisestä, tai yhdynnän muuttumisesta kivuliaaksi. Selibaatti voi myös olla osa askeettista elämäntapaa, jossa sukupuolinen kanssakäyminen voidaan pyrkiä muuntamaan joksikin arvokkaampana pidetyksi toiminnaksi. Jotkut urheilijat ovat selibaatissa ennen tärkeää kilpailua.

Vakava sairaus tai sukupuoliteitse tarttuvan sairauden kuten aidsin pelko voi ajaa ihmisen selibaattiin. Vankilassa tai muussa laitoksessa voi joutua vastentahtoisesti elämään selibaatissa. Yksin eläminen tai kiireet töissä tai opinnoissa voivat johtaa selibaattiin.

Yhteisön sanelemassa selibaatissa on paljolti kysymys uskonnollisista määräyksistä. Selibaattilupaus on osa kristillisiä luostarilupauksia. Katolisen kirkon latinalaisessa riituksessa selibaattia edellytetään munkkien ja nunnien lisäksi myös papeilta ja piispoilta, ortodoksisessa kirkossa sekä idän katolisissa kirkoissa vain piispoilta.

## Seuraukset
Jatkuva ja täydellinen selibaatti vähentää sukupuolista halukkuutta. Elämän ilman seksiä ei arvella olevan ihmisen fyysiselle terveydelle haitallista, eikä vapaaehtoisen selibaatin uskota haittaavan psyykkistä terveyttä. Pakotetun selibaatin kuitenkin tiedetään olevan haitallista mielenterveydelle.

## Katso myös
* Aseksuaalisuus
* Neitsyys

## Lähteet

## Aiheesta muualla
Mol

**Mol** viittaa seuraaviin asioihin:

* mooli, SI-järjestelmän mukainen mittayksikkö
* Mol (Belgia), kunta Belgiassa
* Mol (Serbia), kylä Serbiassa
* MOL liga, jääkiekkosarja
* MOL-ohjelma, osa Yhdysvaltain ilmavoimien avaruuslento-ohjelmaa 1960-luvulla
* MOL, unkarilainen öljy- ja kaasuyhtiö
* De Mol (televisiosarja), belgialainen tositelevisiokilpailu
* sukunimenä;
** Albert Mol (1917–2004), alankomaalainen kirjailija, näyttelijä ja televisiokasvo
** Gretchen Mol (s. 1972), yhdysvaltalainen näyttelijä ja malli
** Joaquim Giovanni Mol Guimarães (s. 1960), brasilialainen roomalaiskatolinen piispa
** John de Mol (s. 1955), alankomaalainen media-yrittäjä ja miljardööri
** Leo Mol (1915–2009), ukrainalaissyntyinen kanadalainen kuvanveistäjä
Rad

**Rad** tai **RAD** voi tarkoittaa seuraavia:

* rad, kulmayksikkö radiaanin lyhenne
* rad, vanhentunut absorboituneen säteilyannoksen yksikkö, 1/100 graytä
* RAD (*Rapid Application Development*), nopean kehityksen malli ohjelmistokehityksessä
* RAD, Royal Academy of Dance, lontoolainen tanssikoulu
* Rad Man, tietokonetaiteilija Christian Wirthin taiteilijanimi
* Jamal Karimi-Rad, iranilainen poliitikko ja oikeuslaitoksen puhemies
* RAD Game Tools, yhdysvaltalainen ohjelmistoyritys
* *[[Rad (videopeli)|Rad]]*, vuoden 2019 videopeli
* RAD, Radiance-ohjelmiston käyttämä tiedostomuoto
* Reichsarbeitsdienst, (lyh. 'RAD') valtion  työpalvelujärjestö II maailmansodan aikaisessa natsi-Saksassa
Sr

**Sr** tarkoittaa seuraavia:

* rekisteröity säätiö
* 
* 
* sora, maalajilyhenne Sr, maalaji
* Sosialistivallankumouksellinen puolue, SR (eserit), venäjän sanoista Партия социалистов-революционеров, *Partija sotsialistov-revoljutsionerov*, venäläinen puolue
* Southern Railway, SR, brittiläinen rautatieyhtiö
* Southern Railway, SR, yhdysvaltalainen rautatieyhtiö
* 
* 
* Strouhalin luku, Sr, dimensioton suure
* 
* Sveriges Radio, SR, ruotsalainen yleisradioyhtiö
* 
* vanhempi, sr., latinan sanasta *senior*, isän nimen jälkiliite, jota voidaan käyttää, jos poika on samanniminen kuin isä.

## Katso myös
Aihepiiriin liittyvät myös seuraavat:

* Sr1, sähköveturisarja
* Sr2, sähköveturisarja
* Sr3, sähköveturisarja
* SR-lukkopiiri, yksinkertainen lukkopiiri.

## Lähteet
Wb

**Wb** tarkoittaa seuraavia:

* 
* The WB Television Network, The WB, pohjoisamerikkalainen televisioverkko.
* Warner Bros., WB, yhdysvaltalainen elokuvayhtiö
* .
*The World Bank, maailmanpankki
Var

**Var** tarkoittaa seuraavia asioita:

* vari, tunnus var, loistehon mittayksikkö sähkötekniikassa
* varianssi, tilastollinen tunnusluku
* var., muunnoksen (varietas) lyhenne eliöiden tieteellisessä luokittelussa
* VAR, lisäarvoa tarjoava jälleenmyyjä
* Var, Välimereen laskeva joki Kaakkois-Ranskassa
* Var, departementti Kaakkois-Ranskassa
* VAR, Vahinkoalan Auktorisointiryhmä
* FS Var (A608), Ranskan laivaston Durance-luokan tankkeri
* videoerotuomari (video assistant referee, VAR), jalkapallossa erotuomariston jäsen
Lm

**Lm** tarkoittaa seuraavia:

* 
* L&M, savukemerkki
* loppuunmyyty, lm., myymälästä loppunut tuote
* Laulu-Miehet, LM, suomalainen kuoro.
* kuumoduuli Apollo-avaruusohjelmassa, LM, englannin kielen sanoista *Lunar Module*
* Liikenneministeriö
* Loimaan rautatieasema, liikennepaikkalyhenne Lm, rautatieasema Suomessa
* laskun mukaan
Gy

**Gy** tarkoittaa seuraavia:

* 
* 
* 
* Gy, kunta Sveitsissä
* Gy, kunta Ranskassa
* Gy, joki Ranskassa
* .
Bq

**Bq** tarkoittaa seuraavia:

* 
* 
* BQ, Bonairen, Sint Eustatiuksen ja Saban ISO 3166-1 -maakoodi
* .bq, Bonairen, Sint-Eustatiuksen ja Saban Internet-maatunnus, ei nykyisin käytössä
* Bloc Québécois, BQ, kanadalainen puolue
* BQ, espanjalainen yritys.
Sv

**Sv** tarkoittaa muun muassa seuraavia:

* 
* purjealus tai purjelaiva, lyhenne SV tai sv sanoista *sailing vessel*
* 
* 
* 
* sverdrup, tunnus Sv, veden virtaaman yksikkö
* sukellusvene, Suomen puolustusvoimain lyhenne Sv, alus, joka pystyy kulkemaan veden alla
* sairausvakuutus, SV, esimerkiksi SV-peruskorvattava lääke
* sanan kohdalla, s.v., latinan sanoista *sub voce*, viittaus hakuteoksen yksittäiseen hakusanaan

## Lähteet
Pa

**Pa** tarkoittaa seuraavia:

## Luonnontieteet ja teknologia
* 
* 
* 
* pitkät aallot, PA, LW, radioaaltoalue
* 
* polyamidi, PA, muovilaji
* PA-järjestelmä, englannin sanoista *public address*, äänentoistolaitteisto
* äänentoisto, lyhenne sanoista *professional audio*

## Maantiede
* 
* Pennsylvania, postilyhenne PA, Yhdysvaltain osavaltio

## Muut
* 
* 
* 
* *per annum*, latinaa ()
* pinta-ala, pa., pinnan suuruus
* Vexi Salmi, salanimi PA, suomalainen sanoittaja
* pā, maorikylä tai maorien rakentama linnoitus
* lyhenne sanoista persaukinen, rahaton, varaton.
Nm

**Nm** tarkoittaa seuraavia asioita:

Mittayksiköitä:
* 
* 
* 
Muita:
* New Mexico, postilyhenne NM, Yhdysvaltain osavaltio
* 
* 
* Nummelan rautatieasema, liikennepaikkalyhenne Nm, rautatieliikennepaikka.
*   Nm lyhenne englanninkieleisestä lauseesta, Not much
*   nm käytetyssä kielessä tarkoittaa no message
Cm

**Cm** tarkoittaa seuraavia:

* 
* 
* 
* 
* 
* 
* K-Citymarket, aiemmin K-citymarket ja Citymarket, CM, tavarataloketju
* FIDE:n mestariehdokas (), eräs shakin arvonimistä 
* commercial message, CM, mainosfilmi
* Cantores Minores, CM, kuoro
* senttimorgan, cM, kromosomilokusten etäisyysyksikkö perinnöllisyystieteessä

## Katso myös
Aihepiiriin liittyvät myös seuraavat:

* 
* .
Dm

**DM**, **Dm** tai **dm** voi tarkoittaa seuraavia asioita:

* Depeche Mode, DM, englantilainen synthpop yhtye
* 
* diabetes, DM, latinan sanoista *diabetes mellitus*, sairaus
* DM, saksalainen lehti
* 
* 
* DM, eli deadmines tai dire maul, instanssi pelissä World of Warcraft.
* DM, eli Device Mapper, yksi Linux kernelin rajapinnoista tai alijärjestelmistä.
* DM, *direct message*, yksityisviesti, käytetään myös lyhennettä Yv
* Dm, VR:n kalustosarjatunnuksen alkuosa dieselvaunuille. (Ks. alla)
* Duel Masters, DM, keräilykorttipeli
* dungeon master, DM, roolipelin pelinjohtaja
* lääketieteen tohtori, DM, englannin sanoista *Doctor of Medicine*, yliopistotutkinto
* 
* Saksan markka, DM, saksan sanoista *Deutsche Mark*, rahayksikkö
* suoramarkkinointi, DM, englannin sanoista *direct marketing*, markkinointimenetelmä.

## Katso myös
Aihepiiriin liittyvät myös seuraavat:

* Dm3, VR:n moottorivaunusarjan tunnus
* Dm4, VR:n moottorivaunusarjan tunnus
* Dm6, VR:n moottorivaunusarjan tunnus
* Dm7, VR:n moottorivaunusarjan tunnus
* Dm8, VR:n moottorivaunusarjan tunnus
* Dm9, VR:n moottorivaunusarjan tunnus
* Dm10, VR:n moottorivaunusarjan tunnus
* Dm11, VR:n moottorivaunusarjan tunnus
* Dm12, VR:n moottorivaunusarjan tunnus
* 
* .

## Viitteet
Mary (Turkmenistan)

**Mary** on kaupunki ja Maryn maakunnan hallinnollinen keskus Turkmenistanissa. Se sijaitsee Murgabjoen ja Karakumin kanavan varrella 350 kilometriä maan pääkaupungista Aşgabatista itään. Lähellä sijaitsee historiallinen Mervin kaupunki. Vuoden 2022 väestönlaskennan mukaan Maryssa oli 167&nbsp;027 asukasta.

## Historia
Alueen historiallinen keskus Merv (turkmeeniksi *Mary*) sijaitsee 30 kilometriä kaupungista itään. Nykyinen kaupunki tunnettiin venäjäksi samalla nimellä vuoteen 1937 saakka. Se on syntynyt vuonna 1884 Venäjän sotilaalliseksi ja hallinnolliseksi keskukseksi turkmeenien aikaisemmin rakentaman linnoituksen paikalle. Mary oli sittemmin Taka-Kaspian alueeseen kuulunut kihlakuntakaupunki. Sen kehitystä edisti Krasnowodskin ja Taškentin välisen rautatien rakentaminen ja puuvillan viljelyn laajentuminen.

Marysta tuli neuvostoaikana huomattava teollisuuskaupunki. Se oli samannimisen alueen hallinnollinen keskus vuosina 1939–1963 ja jälleen vuodesta 1970. Kaupungin strategista merkitystä lisäsi sijainti lähellä Afganistanin ja Iranin rajaa. 1970-luvulla sinne rakennettiin yksi Turkmenistanin suurimmista sähkövoimaloista. Maan itsenäistyttyä Maryyn on tehty on erilaisia investointeja, ja sillä on kasvava rooli Afganistanin kanssa käydyssä kaupassa.

## Väestö
Mary on Turkmenistanin neljänneksi suurin kaupunki. Sen asukasluku on kasvanut melko tasaisesti. Vuoden 2022 väestönlaskennan tuloksia ei pidetä luotettavina.

**Asukasluvun kehitys**

Vuoden 1995 väestönlaskennan mukaan kaupungin asukkaista 55,1 prosenttia oli turkmeeneja ja 25,3 prosenttia venäläisiä. Lisäksi oli muun muassa armenialaisia, uzbekkeja, tataareja, azereja ja ukrainalaisia. Monet venäläisistä ovat sen jälkeen muuttaneet pois.

## Liikenne ja talous
Maryn kautta kulkee Aşgabatin ja Türkmenabatin välinen maantie ja rautatie, joista haarautuvat yhteydet Afganistanin rajalle Serhetabatiin. Kaupungissa on lentoasema.

Maryn kaupungissa toimii konepaja-, tekstiili-, nahka-, rakennustarvike- ja elintarviketeollisuutta. Sen lähistöllä Saparmyrat Türkmenbaşyn taajamassa sijaitsevat Maryn lauhdevoimalaitos, typpilannoitetehdas ja sokerijalostamo.

## Kulttuuri ja nähtävydet
Maryssa toimivat Turkmenistanin energiakorkeakoulu sekä opettajaopisto ja lääketieteellinen opisto. Kaupungissa on teatteri, kulttuuripalatsi, poliklinikka ja sairaala sekä 10&nbsp;000-paikkainen stadion. Nykyinen Mary ei ole itsessään kovin kiinnostava matkailukohde, mutta sen kotiseutumuseo antaa hyvän käsityksen muinaisen Mervin ja alueen pronssikautisesta historiasta. Muita nähtävyyksiä ovat vuonna 1900 rakennettu ortodoksinen kirkko ja venäläisajan yksikerroksiset kaupunkitalot.

## Lähteet

## Aiheesta muualla
Mg

**Mg** tarkoittaa seuraavia:

* 
* , tuhannesosa grammaa
* megagramma, tunnus Mg, SI-järjestelmän mukaan hyväksyttävä, mutta tällä nimellä tuskin lainkaan käytetty massan yksikkö, yhtä suuri kuin tonni
* 
* 
* 
* MG, brittiläinen automerkki
* MG,  genitaalimykoplasma, seksitauti
* Mikkelin Golf, MG, suomalainen golfseura
* Mikael "MG" Gabriel, suomalainen rap-artisti
* Mikael "MG" Granlund, suomalainen jääkiekkoilija
* MG, Helsinki Median 1999–2001 kustantama lehti
* Marián "MG" Gáborík, slovakialainen jääkiekkoilija
* Markus "MG" Granlund, suomalainen jääkiekkoilija
* MG Spirit, espanjalainen alkoholijuomia valmistava perheyritys

## Katso myös
Aihepiiriin liittyvät myös seuraavat:

* MG3, konekivääri
* MG 17, hävittäjiin asennettava konekivääri
* MG-34, yleiskonekivääri
* MG-42, konekivääri
* MG43, konekivääri.
30. helmikuuta

**30. helmikuuta** on säännönvastainen päivämäärä, koska helmikuussa on yleensä vain 28 päivää ja karkausvuosina 29 päivää. Joissakin maissa on päivää kuitenkin jouduttu viettämään kalenterin tasaamisen vuoksi.

## Ruotsalainen kalenteri
Ruotsissa päätettiin vuonna 1699 siirtyä gregoriaaniseen kalenteriin siten, että vuodesta 1700 alkaen jätettäisiin karkauspäivät pitämättä aina vuoteen 1740 asti (niin sanottu ruotsalainen kalenteri). Siten maaliskuussa 1740 oltaisiin gregoriaanisessa kalenterissa, mutta toisaalta 40 vuoden ajan käytettäisiin kalenteria, joka poikkeaisi kaikista muista maista. Lisäksi tuo poikkeama ei olisi vakio vaan muuttuisi neljän vuoden välein.

Niinpä vuonna 1700 ei ollut karkauspäivää. Kalenteriuudistus jäi toteuttamatta suuren Pohjan sodan sytyttyä, joten vuosina 1704 ja 1708 pidettiin karkauspäivä tavalliseen tapaan. Tammikuussa 1711 kuningas Kaarle XII päätti, että valtakunta palaa juliaaniseen kalenteriin vuonna 1712 liittämällä helmikuun loppuun ylimääräisen karkauspäivän (1712 olisi muutenkin ollut karkausvuosi). Helmikuun 1712 kalenterissa on siis karkauspäivä 29. helmikuuta ja ”tilökelsedag” 30. helmikuuta.

## Muut kalenterit
Astronomimunkki Johannes de Sacrobosco kirjoitti 1200-luvulla, että helmikuussa olisi ollut karkausvuosina 30 päivää Julius Caesarin kalenteriuudistuksen jälkeen. Myöhemmin keisari Augustus olisi lyhentänyt helmikuuta yhdellä päivällä, jotta Augustuksen mukaan nimetyssä elokuussa olisi yhtä monta päivää kuin Caesarin mukaan nimetyssä heinäkuussa. Sama käsitys esiintyy useissa 1900-luvunkin tietokirjoissa, mutta se on todettu virheelliseksi.

Neuvostoliitto esitteli vuonna 1929 rinnakkaisen vallankumouskalenterin, jossa vuosina 1930 ja 1931 oli helmikuussa 30 päivää.

Maailmankalenterissa, tunnetussa kalenteriehdotuksessa, helmikuussa on 30 päivää.

## Lähteet
* Naturalists Almanac February 30. 
* 30 days in February 1712. 
* Change of calendars — Sweden . 

### Viitteet

## Aiheesta muualla

*
Phnom Penh

**Phnom Penh** eli **Phnum Pénh** () on Kambodžan pääkaupunki. Se on aluehallinnolliselta asemaltaan maakunnantasoinen kunta, jonka pinta-ala on 375 km². Vuoden 2019 väestönlaskennassa kaupungin väkiluku oli 2,3 miljoonaa.

## Historia
Phnom Penh on saanut nimensä vuonna 1373 rakennetun temppelin *Wat Phnom Daun Penhin* mukaan. Siitä tuli pääkaupunki ensimmäisen kerran 1400-luvulla Ponhea Yatin hallintokaudella. Kaupunki menetti vuonna 1497 pääkaupunkiaseman Angkorille, mutta kuningas Norodom toi hovinsa kaupunkiin 1865, missä se on säilynyt siitä asti.

Kaupungin asukasluku laski dramaattisesti punakhmerien hirmuhallinnon aikana – vielä vuonna 1975 Phnom Penhissä asui noin kaksi miljoonaa ihmistä. Punakhmerit tyhjensivät koko kaupungin valtaantulonsa jälkeen 17. huhtikuuta 1975. Phnom Penh oli aavekaupunki yli kolmen vuoden ajan. Vietnamin valloitettua maan Kambodžan–Vietnamin sodassa tammikuussa 1979 alkoi hidas jälleenasuttaminen.

Phnom Penhiä kutsuttiin 1920-luvulla Aasian Pariisiksi. Useamman vuosikymmenten laiminlyönnit näkyvät katukuvassa selvästi. Rauhan vuosikymmenen aikana on jälleenrakennus päässyt vauhtiin ja kaupungin infrastruktuuri on jo suurin osin toiminnassa.

## Maantiede
Phnom Penh levittäytyy kolmen joen rannoille: Tonle Sapin, Mekongin ja Bassacin. Sitä ympäröivät alueet ovat alavaa kosteikkoa, ja joskus runsaiden monsuunisateiden aikana joet tulvivat kaupunkiin.

## Nähtävyydet

Phnom Penhin nähtävyyksiin kuuluvat
* Keskustori ja iltatori
* Choeung Ek muistomerkki Pol Potin kauden uhreille
* itsenäisyysmonumentti
* Kansallismuseo
* Jokivarsi ja jokiristeilyt
* Kuninkaanlinna
* Hopeinen pagoda
* Toul Slengin kansanmurhamuseo
* Wat Phnomin temppeli

## Korkeakoulut
Phnom Penhin yliopisto on maan vanhin korkeakoulu, ja vuonna 2010 siellä oli yli 12&nbsp;000 opiskelijaa. Yliopiston kaikki kolme kampusta sijaitsevat Phnom Penhin alueella.

## Liikenne

Phnom Penhin kansainvälinen lentoasema sijaitsee alle kymmenen kilometriä keskustasta länteen. Se on sekä sotilas- että siviilikäytössä. Mekongjoen varressa on satama, josta laivat pääsevät jokea pitkin myös Etelä-Kiinan merelle. Pääkaupunkina Phnom Penh on maan valtatieverkon solmukohta, ja sieltä liikennöidään linja-autoreittejä maakuntien pääkaupunkeihin sekä Vietnamiin ja Thaimaan rajalle. Kaupungin sisäisessä liikenteessä polkupyörät, moottoripyörät ja mopot ovat suosittuja. Matkailijoille on tarjolla myös polkupyörätakseja eli *cyclo*ja. Niiden määrä on kuitenkin vähenemässä: vuonna 2010 kaupungissa oli enää 1&nbsp;300 cycloa, kun vuonna 1999 niitä oli yli 9&nbsp;000.

## Lähteet

## Aiheesta muualla
Subliminaalinen viesti

**Subliminaalinen viesti** on nähty tai kuultu viesti, joka esitetään niin heikkona, että sitä ei havaita tietoisesti, mutta sen väitetään kuitenkin vaikuttavan ihmisen käyttäytymiseen.

Käsitys subliminaalisen viestin tehosta sai alkunsa New Jerseyssä Yhdysvalloissa vuonna 1957, kun eräs elokuvateatteri väläytti esittämänsä elokuvan aikana katsojien tietämättä yhden ruudun eli 1/24-osasekunnin ajan viestit ”juo Coca Colaa” ja ”syö popcornia”. Popcornin myynnin väitettiin kasvaneen sen jälkeen 58 prosentilla ja Coca-Colan myynti 15 prosentilla. Nämä mainostajan keksimät väitteet osoittautuivat myöhemmin huijaukseksi, mutta käsitys piiloviestien vaikutuksesta ihmisen käyttäytymiseen jäi elämään.

Subliminaalisia viestejä sisältäviä ääninauhoja on markkinoitu moneen tarkoitukseen, kuten laihduttamiseen, tupakoinnin lopettamiseen, itseluottamuksen kasvattamiseen, rakastajan kykyjen kehittämiseen, kumppanin löytämiseen, esiintymispelon karkottamiseen ja sijoittamistaidon parantamiseen. Menetelmää on käytetty myös kuluttajien ostohalujen lisäämistarkoituksessa.

1970-luvun lopulla ja 1980-luvun alussa jotkut väittivät rock- ja heavymusiikkialbumeilla olevan seksiä, huumeita ja Saatanaa ylistäviä subliminaalisia viestejä, jotka oli piilotettu musiikkiin usein takaperoisina. Syytösten kohteeksi joutuivat muun muassa Led Zeppelin, Queen, Ozzy Osbourne ja Judas Priest.

Tutkimuksissa on havaittu, että kun koehenkilöille väläytetään tietokoneen näytöllä kuvia, kirjaimia ja sanoja, he reagoivat aiemmin näkemiinsä hahmoihin nopeammin ja tarkemmin kuin muihin, vaikka he eivät tiedostaisikaan nähneensä niitä. Myös muissa tutkimuksissa on lyhyillä visuaalisilla subliminaalisilla viesteillä havaittu pientä ja ohimenevää vaikutusta siihen, miten koehenkilö kokee näkemänsä videon. Subliminaalisilla ääniviesteillä vaikutuksia ei kuitenkaan ole havaittu. Jos ääniviestistä halutaan subliminaalinen, siitä pitää tehdä niin hiljainen, että koehenkilö ei edes kuule sitä, jolloin sillä ei voi olla mitään vaikutusta. Myöskään takaperoisten ääniviestien toimivuudesta ei ole näyttöä.

Vaikka subliminaalisilla viesteillä ei ole todettu mitään vaikutuksia ihmisen käyttäytymiseen, Yhdysvaltain telehallintovirasto kielsi ne vuonna 1974. Euroopan unioni kielsi subliminaalisen mainonnan vuonna 1989.

## Lähteet
Jarno Sarkula

**Jarno Ensio Sarkula** (8. huhtikuuta 1973 Vantaa – 12. heinäkuuta 2020 Coimbra, Portugali) oli Alamaailman Vasarat -yhtyeen perustaja, multi-instrumentalisti, joka soitti saksofoneja, klarinettia, kitaroita, bassoa sekä lukuisia etnisiä soittimia. Hänet tunnettiin yleisesti taiteilijanimellä **Kreivi Stakula** tai pelkästään **Stakula**. 

Musiikkimaailman tietoisuuteen Sarkula tuli alun perin Höyry-kone yhtyeessä, joka soitti kokeellista musiikkia. Sarkula kirjoitti yhtyeelle kappaleita ja soitti bassoa ja puhaltimia. Musiikki sai vaikutteita mm. oopperasta. Vuonna 1997 Sarkula perusti Alamaailman vasarat -yhtyeen yhdessä Teemu Hännisen kanssa. Julkiset esiintymiset alkoivat vuonna 1999 parin vuoden kypsyttelyn jälkeen. Yhtyeen musiikissa oli vaikutteita jazzista, klassisesta musiikista, rockista ja klezmeristä. Sen musiikkia voi luonnehtia maailmanmusiikiksi, ja yhtye ilmoitti sen edustavan fiktiivisen Vasaraasian mantereen musiikkia. Alamaailman vasaroiden kanssa Sarkula konsertoi mm. Pohjoismaissa, Hollannissa, Ranskassa, Meksikossa ja Japanissa. Suuren yleisön tietoisuuteen yhtye nousi tehtyään vuonna 2005 Tuomari Nurmion kanssa albumin *[[Kinaporin kalifaatti]]*.

Sarkula sai kuuluisuutta roolistaan edesmenneellä MoonTV-kanavalla, jossa hän esiintyi 
suosittuna hahmona *Kreivi Stakulana*. Hänen gotiikkaa edustava ja rauhallisuutta korostava komiikkansa vetosivat useisiin katsojiin. Sarkula toimitti kanavalla *PC-Peliluola-*, *PC-planeetta-* ja *Damage* -nimisiä ohjelmia, joissa oli hän oli mukana omissa inserteissään. 

Sarkula oli mukana Stakula nimeä käyttäen myös Yle TV2:n Musiikki-TV-ohjelmassa. Alun perin Stakula-nimi on lähtöisin ranskalaisen konserttijärjestäjän tekemästä kirjoitusvirheestä.

Sarkula kuoli sairauskohtaukseen 47-vuotiaana Portugalissa vuonna 2020.

## Lähteet

## Aiheesta muualla
* Alamaailman Vasaroiden viralliset sivut
* Stakula OY Audiovisual Productions